— 269 — 



Resultatet af dette Forsøg er altsaa et helt andet end af det 

 foregaaende, idet Styrken af de sekundære Angreb ikke viser 

 nogen kendelig Afhængighed af Saatiden, hvilket forekommer endnu 

 mere mærkeligt, naar man ser hen til den store Forskel i Mængden 

 af de primære Angreb (S. 225). Forskellen mellem Glostrup- 

 Bygget paa den ene og Hannah-Bygget paa den anden Side er 

 derimod utvivlsom og stemmer med Forholdet ved den primære 

 Helminthosporiose. 



Forsøgene ved Landbohøjskolen i 1897 og 1898 (S. 223 

 og S. 240), samt i Lyngby 1899 (S. 226) (Foraar og Forsommer) 

 gav intet Resultat. I Maj Maaned viste der sig nogle sekundære 

 Angreb, som ikke tiltog i Antal; i Juni— Juli Maaned var saa godt 

 som alle Planter helminthosporiosefri ; hist og her saas et enkelt 

 Angreb, men med Hensyn til disse kunde der ikke paavises nogen 

 Afhængighed af Saatiden. Paa det i Lyngby i Eftersommeren og 

 Efteraaret 1899 saaede Byg fremkom der i September — Oktober en 

 Del sekundære Angreb, ogsaa i Parceller, hvor der ingen primære 

 Angreb fandtes. 



Straks i disse Forsøg iagttager man den store Ustadighed, hvor- 

 med de sekundære Helminthosporioser optræder; herpaa vil der 

 senere blive fremdraget flere Eksempler; under saadanne Forhold 

 kan almindelige Slutninger jo ikke drages. 



1). Gødning og Jordbund. 



Det oftere omtalte Markforsøg ved Glostrup 1896 viste 

 meget tydelig den Betydning, som en stærk Gødningstilførsel har 

 for de sekundære Helminthosporiosers Intensitet; dette gav sig tyde- 

 ligst tilkende i første Saaning (10. April), hvor Sygdommen op- 

 traadte med størst Intensitet. Her var der anvendt følgende Gød- 

 ninger (se K. Hansen 19, 113): 



1. Staldgødning + Latringødning -\- Chilisalpeter. 



2. Staldgødning alene. 



3. Superfosfat alene. 



4. Som Kontrol hertil: Ugødet. 



Ved Undersøgelsen af Parcellerne den 28. Juni viste det sig, 

 at Sygdommen optraadte omtrent ens i Nr. 3 og 4 (i det med 

 Superfosfat gødede maaske lidt mere end i clet ugødede), medens 

 den i de staldgødede Parceller var betydelig intensivere og aller- 

 intensivest i de stærkest kvælstofgødede Parceller. Denne Forskel 



